Diari Oficial de la Generalitat Valenciana


Sumari del DOGV 4493, del 06-05-2003 (2003/4132)

RESOLUCIÓ de 26 de març de 2003 de la directora general de Planificació i Gestió del Medi de la Conselleria de Medi Ambient per què s'ordena la part dispositiva de les declaracións d'impacte ambiental.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4493

Data del DOGV
:   06-05-2003

Secció del DOGV
:   V. ALTRES ANUNCIS - E) MEDI AMBIENT

Número del document
:   2003/4132


Data del document
:   26-03-2003

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Estubeny
    * Pobla del Duc, la
    * Alcoi
    * Agullent
    * vigilància del medi ambient
    * impacte ambiental

RESOLUCIÓ de 26 de març de 2003 de la directora general de Planificació i Gestió del Medi de la Conselleria de Medi Ambient per què s'ordena la part dispositiva de les declaracións d'impacte ambiental. [2003/4132]
  
Els articles 4.3 i 22 del Reial Decret Legislatiu 1302/1986, de 28 de juny, d'avaluació d'impacte ambiental i del Reial Decret 1131/1988, de 30 de setembre, pel qual s'aprova el reglament per a l'execució de l'anterior decret, respectivament, establixen l'obligatorietat de fer públiques les declaracións d'impacte ambiental
  
Seguint esta línia, els articles 5.3 i 28 de la Llei 2/1989, de 3 març, de la Generalitat Valenciana d'Impacte Ambiental, i del seu Reglament, aprovat per Decret 162/1990, respectivament, establixen l'obligatorietat de fer públiques les declaracions d'impacte ambiental, i en particular, de publicar estes declaracións en el Diari Oficial de la Generalitat Valenciana.
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracións d'impacte ambiental corresponent a l'expedients 051/98-AIA, 040/01-AIA, 507/00-AIA, i 076/99-AIA, que segons el Reglament aprovat per Decret 162/1990 estableix l'obligatorietat de publicar-les.
  
València, 26 de març de 2003.- La directora general de Planificació i Gestió del Medi: Paloma Gómez Ossorio.
  
Declaració d'impacte ambiental
  
Vist l'expedient 051/98-AIA relatiu al Projecte de Pla Parcial Industrial Oest Modificatiu de les Normes Subsidiàries de planejament del terme municipal de Pobla del Duc (València), projecte promogut pel propi Ajuntament, en base a les consideracions següents:
  
Consideracions prèvies
  
Objecte del Projecte
  
El Projecte de Pla Parcial implica la modificació parcial de l'ordenació prevista en les Normes Subsidiàries, ja que es modifica la qualificació de No Urbanitzable d'Ús Industrial a Urbanitzable d'Ús Industrial i es modificque l'ordenació.
  
La superfície total delimitada com a Sòl Urbanitzable d'Ús Industrial és de 127.302,22 m2 dels que 10.579 m2 corresponen a sòl qualificat com a sistema general al ser via pecuària (Camí Vell de Gandia).
  
Enquadrament territorial: El municipi de Pobla del Duc es troba situat en la comarca de la Vall dÁlbaida. Els límits de l'àmbit del Pla Parcial Industrial són:
  
- Per l'est, la Ronda Oest del nucli urbà de la Població de la Pobla del Duc, amb ús residencial.
  
- Per l'oest, amb alineacions rectes, que deixen fora de l'àmbit del Pla Parcial, les franges de protecció del possible traçat de la futura variant de la carretera VP- 1.022.
  
- Pel sud, amb l'alineació recta que exclou la vall fluvial encaixada, corresponent al barranc de Benialis, ressenyat en les Normes Subsidiàries i en el corresponent Estudi d'Impacte Ambiental com a zona de protecció.
  
- Pel nord, amb el límit indicat pels Servicis Tècnics d'Explotació de Carreteres de la Diputació de València, no incloent l'edificació existent fora d'ordenació pròxima a la carretera VP-1.022, a la seua eixida cap a Benigánim, i incloent l'illes d'ús residencial, necessària per a formació d'un nuc d'accés.
  
Esta zona amb relació a l'anterior perímetre qualificat com a Sòl No Urbanitzable d'Ús Industrial, presenta modificació al retallar-se pel límit sud a l'incidir en el traçat de Barranco de Benialis, i s'amplia cap al seu extrem oest, ajustant-se al límit establit per la possible variant de la VP-1.022, i la seua zona de protecció, ampliant-se la superfície de sòl industrial.
  
Característiques naturals del territori
  
Respon a un sòl format per llims rojos de vessant, de naturalesa llim-arenosa, amb una capacitat productiva agrícola mitjana. És una zona de permeabilitat mitjana-alta, de la qual cosa es deriva cert risc de contaminació d'aqüífers.
  
Són terrenys actualment ocupats per cultius de fruiters i terrenys agrícoles
  
Anàlisi de l'estudi d'impacte ambiental
  
L'Estudi d'Impacte Ambiental correspon al de la Revisió de les Normes Subsidiàries de Pobla del Duc amb un capítol dedicat a descriure les alteracions que es produïxen amb el Pla Parcial del Polígon Industrial Oest.
  
En el punt C s'indica la disminució dels impactes que produïx la implantació industrial, amb relació a l'anterior projecte, amb referència als següents:
  
- Afecció a la zona residencial: Es disminuïxen els sorolls, a l'evitar la formació de fatxades del sòl industrial a la Ronda Oest del nucli urbà residencial. Es disminuïx la transmissió de sorolls i l'impacte visual, a l'establir una zona verda de protecció entre els distints usos. Es facilita la continuació del viari, amb la qual cosa s'augmenta l'accessibilitat dels operaris al lloc de treball.
  
Impacte al sòl: La modificació de l'ordenació d'illes de poca profunditat en el sentit este, de menor pendent natural del terreny, produïx globalment una reducció del moviment de terres de l'orde del 64'988% del que produïx la formació d'illes en la direcció nord-sud, la qual cosa suposa una reducció de l'impacte per este moviment, passant d'un volum de 173.018,31 m3 a 60.557,41 m3.
  
- Altres impactes previsibles en l'actuació del Polígon Industrial es referixen a:
  
- En la fase de construcció: Eliminació de residus sòlids (runes).
  
- En la fase d'explotació: les que es deriven de la producció d'abocaments líquids i sòlids que es gestionen en l'EDAR municipal i segons la legislació específica aplicable, respectivament.
  
- Quant a l'afecció a la Via Pecuària del Camí Vell de Gandia, s'inclou com a sistema general en el traçat corresponent, quedant com bé de domini públic no municipal (punt 6 del document d'Homologació) ordenat com a zona verda amb dos vials a un costat i a l'altre del seu recorregut, deixant la part central com a albereda.
  
Tramitació administrativa
  
La documentació relativa al Pla Parcial Industrial Oest va ser remesa pel Servici Territorial d'Urbanisme de València el 23 de desembre de 1999, estant composta pel Projecte Tècnic, Estudi d'Impacte Ambiental i expedient administratiu (fotocòpia d'al·legacions i contestació d'estes, anunci d'informació pública i certificat d'aprovació provisional).
  
La informació pública es va realitzar per mitjà d'anunci de l'Ajuntament de Pobla del Duc en el Diari Oficial de la Generalitat Valenciana núm. 3.460 de 24 de març de 1999 i en el diari Levante de 19 de novembre de 1998, presentant-se en el termini establit set al·legacions, no resultant cap d'elles de caràcter ambiental.
  
Atés que la Revisió de les Normes Subsidiàries de planejament del terme municipal de Pobla del Duc disposa de Declaració d'Impacte Ambiental de 12 de maig de 1995 en la que es formulaven una sèrie de condicions alguna de les quals afecten al present Pla Parcial quant a l'afecció de la via pecuària del Camí Vell de Gandia i al destí de les aigües residuals d'origen industrial i incorporació a la normativa municipal del Model d'Ordenança d'Abocament al Clavegueram.
  
Atés que el projecte examinat constituïx un dels supòsits fàctics en què resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.
  
Atés que l'article quint del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/89 d'Impacte Ambiental, atribuïx la competència a l'Òrgan Ambiental, per a la Declaració d'Impacte Ambiental dels projectes a què s'aplique esta Llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol de 1999, del Govern Valencià atribuïx a la Direcció General de Planificació i Gestió del Medi la competència sobre avaluació d'impacte ambiental
  
Per tot això i en ús de les facultats que tinc legalment atribuïdes, formule la següent resolc:
  
Primer
  
Formular amb caràcter favorable, als sols efectes ambientals i sense perjuí de la prèvia obtenció de les autoritzacions sectorials que se li apliquen, la Declaració d'Impacte Ambiental del Projecte del Pla Parcial Industrial Oest promogut per l'Ajuntament de Pobla del Duc, sempre que el mateix es desenvolupe d'acord amb el que establix la documentació presentada i en l'apartat segon de la present resolució.
  
Segon
  
Se supedita l'execució del citat projecte al compliment dels següents condicionants:
  
1) Les característiques exigibles a les aigües residuals produïdes en este sòl industrial, seran acords a la capacitat de tractament (qualitativa i quantitativa) de l'EDAR sent els límits a complir com a mínim, els establits en el Model d'Ordenança d'abocament a la xàrcia municipal de clavegueram confeccionat per la Generalitat Valenciana i la Federació Valenciana de Municipis i Províncies, i en tot cas es complirà a allò que s'ha establit per a estes en el Reial Decret 509/1996 (de desenrotllament del Reial Decret Llei 11/1995, pel qual s'establixen les normes aplicables al tractament de les aigües residuals urbanes), exigint si és el cas un tractament previ a l'abocament a la xàrcia general de clavegueram.
  
2) Els materials sobrants procedents d'obres i de moviment de terres hauran de ser retirades a abocadors controlats.
  
3) Si durant la construcció de les obres es produïra alguna troballa de restes arqueològiques, es paralitzaran immediatament les obres i es comunicarà el fet a la Direcció General de Patrimoni Artístic de la Conselleria de Cultura d'acord amb la Llei 16/1985, del Patrimoni Històric Espanyol.
  
4) En matèria d'afecció a la Via Pecuària del Camí Vell de Gandia es mantindrà com a sòl de domini públic en l'amplària legal establida per a esta, garantint la seua continuïtat i estant subjectes els usos que s'establisquen a les autoritzacions i prohibicions contemplades en la Llei 3/1995, de 23 de març, de Vies Pecuàries.
  
5) Altres condicionants de caràcter ambiental que es deriven de les autoritzacions sectorials preceptives.
  
Tercer
  
Notificar a les persones interessades que contra la present resolució, per no ser un acte definitiu en via administrativa, no cap cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Quart
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València 22 de Febrer del 2000.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 040/5792-EDL sobre el Pla de Reforma Interior de millora del carrer Sant Onofre - Camí de Ronda, en el terme municipal d'Estubeny (València), promogut pel propi Ajuntament.
  
Vist que en data 26 de gener del 2001 l'Ajuntament d'Estubeny va remetre la documentació relativa al citat expedient, consistent en el document de la proposta del Pla de Reforma Interior, l'estudi d'impacte ambiental i l'expedient municipal, apareixent en este l'aprovació provisional per part de l'Ajuntament així com el certificat del resultat del període d'informació al públic.
  
Vist que amb motiu de la tramitació de l'expedient es va procedir a la seua exposició al públic en dos ocasions i que en ambdós es van presentar les mateixes al·legacions, cap d'elles amb caràcter ambiental.
  
Vist que els terrenys afectats per l'actuació urbanística estan classificats com no urbanitzable i per tant és necessària el seu reclassificació com a urbans.
  
Atés que després de la visita de camp efectuada al lloc s'ha pogut comprovar que els terrenys afectats es troben en l'actualitat ocupats per plantacions d'oliveres.
  
Atés que l'actuació urbanística afecta únicament a dos metres dels citats terrenys podent, en algun cas, suposar la desaparició d'algun exemplar arbori.
  
Atés que el Pla General d'Ordenació Urbana del municipi d'Estubeny va obtindre declaració d'impacte ambiental favorable en data 18 de maig de 1999.
  
Atés que el projecte examinat constituïx un dels supòsits fàctics en què resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.
  
Atés que l'article quint de la Llei 2/1989 atribuïx la competència a l'Òrgan Ambiental, per a la Declaració d'Impacte Ambiental dels projectes a què se aplique esta Llei.
  
Atés que el Reglament Orgànic i Funcional de la Conselleria de Medi Ambient, aprovat per mitjà de Decret 90/1999, de 30 de juliol, del Govern Valencià, atribuïx a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, en ús de les facultats que tinc legalment atribuïdes, formule la següent Declaració d'impacte ambiental
  
Primer
  
Estimar acceptable, als sols efectes mediambientals i sense perjuí de la prèvia obtenció de les autoritzacions sectorials que se li apliquen, el projecte sobre el Pla de Reforma Interior de millora del carrer Sant Onofre - Camí de Ronda, en el terme municipal d'Estubeny (València), promogut pel propi Ajuntament, sempre que es desenvolupe de conformitat amb la documentació presentada, el compliment de les mesures protectores i/o correctores propostes en l'Estudi d'Impacte Ambiental:
  
Segon
  
Notificar a les parts interessades que contra la present resolució, per no ser un acte definitiu en via administrativa, no cap cap recurs; la qual cosa no és inconvenient perquè puguen utilitzar-se els mitjans que en defensa del seu dret i interessos estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'art. 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València, 13 de febrer del 2001.- La directora general de Planificació i Gestió del Medi: Paloma Gómez Ossorio.
  
Declaració d'impacte ambiental
  
Vist l'expedient 507/00-AIA sobre el projecte d'instal·lació de línia elèctrica subterrània per a alimentació del Centre de Transformació del Santuari de la Font Roja en el terme municipal d'Alcoi (Alacant) i el promotor del qual és l'Ajuntament d'Alcoi, en base a les consideracions següents:
  
Consideracions prèvies
  
Objecte i descripció del projecte
  
L'objecte del projecte és la instal·lació de línia elèctrica subterrània per a subministrament d'energia al Centre Transformador al costat del Santuari de la Font Roja. La línia projectada tindrà el seu origen en la línia aèria d'11/20 KV que alimenta un CTI que subministra energia elèctrica a cinc masies en la partida de les Llacunes, el segon suport del tipus 11P-400 serà substituït per un altre del tipus 14C-2000, entre 14 i 16 metres d'altura.
  
Amb la línia projectada es pretén retirar del servei la línia aèria del barranc de l'Infern que està obsoleta i el traçat de la qual comporta un alt risc per al parc natural.
  
La línia elèctrica discorrerà soterrada aprofitant diverses sendes existents. La rasa tindrà les dimensions següents: 40-50 cm d'ample per 40 cm de profunditat. La longitud del traçat és de 1.880 m. En aquells punts en què les sendes siguen estretes caldrà la poda i desbrossament de part de la vegetació a un costat i a l'altre de la rasa per a l'accés del personal i maquinària.
  
Enquadrament territorial
  
La zona d'actuació es troba en l'ombria de la serra del Menejador, partida de les Llacunes, finques Parrancà i Cardadora i Parc Natural de la Font Roja en el terme municipal d'Alcoi.
  
Característiques del territori
  
Les obres objecte del projecte es localitzen a l'ombria de la serra del Menejador, partint aproximadament des del peu d'esta a l'altura del Mas de la Parrancà per a anar ascendint travessant diferents unitats de vegetació fins al Santuari de la Font Roja. La traça discorre aprofitant en part sendes i afectant vegetació natural en altres trams.
  
Els pendents de la zona són en general abruptes (25-45%) o molt abruptes (>45%) en la part més alta, no obstant això en les parts més baixes i intermèdies presenta zones amb pendents suaus i moderades (3-15%). Els sòls en la part inferior del traçat presenten major profunditat i han sigut alterats per l'acció de l'home en ser cultivats (antrosòls), no obstant això en ascendir es poden veure sòls més evolucionats com luvisòls o cambisols que en les zones sobre les quals es desenvolupa el carrascar madur presenten una evident acumulació de matèria orgànica en els horitzons superficials.
  
Les diferents unitats de vegetació travessades serien del punt més baix al més alt:
  
- En les zones situades fora del parc es travessen les unitats següents: zona de cultius de secà (ametlers i oliveres) i matoll de romer (Rosmarinus officinalis), estepa blanca (Cistus albidus), bruc o petorrera (Erica multiflora), etc. i amb arbratge dispers de pi blanc (Pinus halepensis) i pinar dens de pi blanc.
  
. Dins del parc es travessen fonamentalment zones mixtes de pi blanc i carrasques (Quercus ilex subsp. rotundifolia) i carrascar madur amb sotabosc d'aladern (Rhamnus alaternus), marfull (Viburnum tinus), rogeta (Rubia peregrina), galzeran (Ruscus aculeatus), etc. En els punts més humits el carrascar s'enriqueix amb espècies com el freixe de flor (Fraxinus ornus), el roure valencià (Quercus faginea) i l'oró (Acer opalus subsp. granatense). En les zones de bord del carrascar madur predominen les roses silvestres (Rosa spp.) i l'arç blanc (Crataegus monogyna).
  
Les zones de carrascar madur principalment, però també els pinars, presenten una cobertura vegetal densa o molt densa.
  
La línia que es pretén substituir travessa actualment comunitats vegetals semblants a les descrites per a la zona del parc.
  
Des del punt de vista de la fauna hi ha una gran diversitat. Respecte a les aus, que serien les més beneficiades amb el desmantellament de l'actual línia aèria, cal destacar rapaces forestals com l'astor (Accipiter gentilis) que nidifica en els pinars principalment i caça també en ells o a les vores del bosc, i el gamarús (Strix aluco) que nidifica i caça en l'espessor del bosc, i altres, per exemple, com les grans rapaces: àguila reial (Aquila chrysaetos) i àguila de panxa blanca (Hieraaetus fasciatus) que nidifiquen en tallats i cacen en zones obertes o sobre el bosc, però que en qualsevol cas el travessen en els seus desplaçaments.
  
Anàlisi de l'estudi d'impacte ambiental
  
L'estudi d'impacte ambiental (EIA) efectua una descripció del projecte, i també una descripció del medi i una identificació i valoració dels impactes previsibles. Es de destacar els impactes sobre la vegetació que qualifica de reversible localitzat i d'escassa importància. Respecte a la fauna indica que l'impacte es minimitzarà circumscrivint les activitats a l'horari diürn. S'indiquen una sèrie de mesures correctores de caràcter molt genèric i igualment el programa de vigilància ambiental.
  
L'EIA no precisa l'amplària de la pista de treball, indicant que transcorrerà sempre per senda. Tampoc precisa si la línia aèria que pretén substituir la projectada serà desmantellada completament, a més d'eliminar-se el seu servei. Respecte al Centre de Transformació del Santuari s'indica en la documentació la possible ubicació, no obstant això no queda completament clar si serà la seua ubicació definitiva.
  
Efectuada visita a la zona per tècnic del Servei d'Avaluació de l'Impacte Ambiental es va poder comprovar el següent:
  
. L'obra estava iniciada i en una fase prou avançada, la major part del traçat que discorre pel parc natural estava quasi completament executat.
  
. Part del traçat hi havia seguit sendes existents o passava per camps de cultiu o els seus marges, no obstant això hi havia una altra part que no hi havia seguit cap senda i travessava la vegetació natural.
  
. L'amplària de la pista de treball era de 3 metres aproximadament, i la seua obertura havia sigut en general acurada, respectant exemplars arboris i tallant a arran de sòl la vegetació de sotabosc.
  
Tramitació administrativa
  
La Direcció Territorial de Medi Ambient d'Alacant (DTMA d'Alacant) va remetre l'EIA i el projecte.
  
Es va efectuar consulta al Servei de Parcs Naturals. Es rep informe favorable del director conservador del Parc Natural del Carrascar de la Font Roja.
  
Es va efectuar visita a la zona per part de tècnic del Servei d'Avaluació de l'Impacte Ambiental.
  
Es rep certificat d'informació al públic de l'EIA per part del secretari de l'Ajuntament d'Alcoi, indicant que no s'ha produït cap al·legació o cap reclamació (BOP núm. 278 de 2/12/00).
  
Consideracions finals
  
La finalitat de la línia està plenament justificada ja que comporta realitzar una línia elèctrica per a subministrament d'energia al Santuari del Parc i poder retirar del servei una línia elèctrica aèria que actualment subministra energia a este, que està obsoleta i que comporta un greu risc per al parc, pels motius següents:
  
- possible origen d'incendis forestals per deficiències en l'estat i funcionament, etc.
  
- risc d'electrocució o col·lisió per a les aus, per les seues característiques: línia aèria no trenada, amb cablejat despullat, suports antics amb deficient aïllament; i pel fet de travessar una important zona boscosa del parc.
  
El projecte està executat en gran manera i s'ha pogut comprovar que l'impacte en la vegetació és moderat i reversible. S'ha afectat una estreta franja d'aproximadament 3 metres, aprofitant en part sendes existents o marges de cultiu. L'obertura de la pista de treball s'ha realitzat, en general, correctament: tallant la vegetació a arran de sòl, la qual cosa permetrà, en gran manera, el rebrot d'esta, i a més, donada la qualitat del sòl de gran part de la traça i l'abundant font de llavors pròximes la regeneració per germinació se suposa que serà també bona. En conseqüència, la recuperació de la vegetació i la integració paisatgística de l'obra serà presumiblement bona.
  
No obstant això, es considera necessari adoptar una sèrie de mesures correctores encaminades a facilitar la regeneració de la vegetació i evitar l'erosió de la traça.
  
D'altra banda, es considera convenient no simplement eliminar del servei la línia elèctrica del barranc de l'Infern sinó desmantellar-la, actuació que haurà de ser supervisada per la Direcció del parc.
  
Respecte al nou suport d'entroncament amb la línia subterrània, hauran d'aïllar-se convenientment aquelles parts que transmeten corrent per a evitar risc d'electrocució de les aus.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'art. 5é de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'impacte ambiental; en la Llei 2/1989, de 3 de març, de la Generalitat Valenciana i en les altres disposicions que són d'aplicació.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/89, d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes a què s'aplique esta llei.
  
Atés que el Reglament Orgànic i Funcional de la Conselleria de Medi Ambient, aprovat per mitjà de Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, resolc:
  
Primer
  
Formular amb caràcter favorable la present declaració d'impacte ambiental, al sol efecte ambiental i sense perjudici de la prèvia obtenció de les autoritzacions sectorials que se li apliquen, sobre el projecte d'instal·lació de línia elèctrica subterrània per a alimentació del Centre de Transformació del Santuari de la Font Roja en el terme municipal d'Alcoi (Alacant) i el promotor del qual és l'Ajuntament d'Alcoi, sempre que este es desenvolupe d'acord amb les previsions de l'estudi d'impacte ambiental i els condicionants de l'apartat segon.
  
Segon
  
Com a condicions a l'execució del citat projecte s'estableixen les següents:
  
1. Mesures correctores per a facilitar la regeneració de la vegetació en la pista de treball:
  
- La Direcció del parc establirà aquelles zones de la pista de treball que han de romandre com a sendes o fins i tot com a camí per a l'ús i servei del parc si es considera necessari, i aquelles que han de regenerar-se per complet.
  
- Descompactació superficial (10 cm de profunditat com a màxim) de la pista de treball en aquelles zones en què s'observe compactació pel pas de la maquinària i hagen de destinar-se a la seua completa regeneració.
  
- Creació de xicotets cavallons o monticles transversals a la pista de treball que tallen la longitud del pendent i desvien l'aigua cap als laterals, en aquelles zones en què el pendent longitudinal de la pista siga acusada, tant si es conserven com a senda com si no.
  
- Instal·lació de cadenes i cartells indicatius que impedisquen l'ús per vehicles i caminant de les zones de regeneració completa. També s'establiran en les altres zones per a evitar l'ús indiscriminat d'estes pels visitants segons el parer de la Direcció del parc i en el cas que es vulga recuperar com a senda per a permetre que la vegetació es regenere parcialment fins a recuperar l'amplària primitiva de la senda.
  
2. Desmantellament de la línia aèria del barranco de l'Infern que actualment subministra energia al Santuari, per a això es presentarà una memòria de les actuacions a la Direcció del parc per a la seua aprovació, i en la que es determinarà fonamentalment el mètode i període de treball més idoni per a minimitzar danys a la vegetació i fauna.
  
3. Cas de variar-se la ubicació definitiva del centre de transformació del Santuari haurà de tenir l'aprovació de la Direcció del parc.
  
4. Respecte al suport d'entroncament nou: s'aïllaran tots els ponts, grapes i la resta d'elements que transmeten corrent.
  
Tercer
  
Notificar a les persones interessades que contra la present resolució, pel fet de no ser un acte definitiu en via administrativa, no hi cap cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.
  
Quart
  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 de març, d'Impacte Ambiental.
  
València, 13 de febrer del 2001.- La directora general de Planificació i Gestió del Medi: Paloma Gómez Ossorio.
  
Declaració d'impacte ambiental
  
Vist l'expedient 076/99-AIA sobre el Projecte d'Instal·lació d'una Planta de Cogeneració per a Indústria Tèxtil en el terme municipal d'Agullent (València), el promotor del qual és BELPLA, SA., i basant-se en les consideracions següents:
  
Consideracions prèvies
  
Objecte del projecte
  
L'empresa BELPLA, SA pretén instal·lar una planta de cogeneració a gas natural que aprofite les calors residuals dels motors per a la producció de vapor i aigua calenta. Dits motors produiran al seu torn energia elèctrica a través d'alternadors.
  
El grup motogenerador treballarà en illa al no existir actualment interconnexió entre la xàrcia comercial elèctrica i la fàbrica tèxtil, però el sistema queda preparat per a la connexió quan la propietat ho estime oportú.
  
Enquadrament territorial
  
Les instal·lacions on es localitzarà la planta se situen en el Polígon Industrial IE-1 Barranco del Marqués, 38 d'Agullent, província de València. Segons el PGOU del terme municipal, els terrenys corresponen a ús industrial.
  
Característiques naturals del territori
  
No apareixen reflectides en l'Estudi d'Impacte Ambiental, probablement per entendre que al situar-se dins d'un polígon industrial no són rellevants per a l'obtenció de la preceptiva Declaració d'Impacte Ambiental. No obstant, este criteri no apareix exposat en la documentació presentada, quedant injustificada la no presència d'aquelles.
  
Anàlisi de l'estudi d'impacte ambiental
  
En compliment de la Llei 2/1989, de 3 de març, d'Impacte Ambiental i el Decret 162/1990, de 15 d'octubre, pel qual s'aprova el Reglament per a l'execució de la Llei anteriorment citada, es redacta el present Estudi d'Impacte Ambiental (EIA), quedant exposats tant els seus objectius com la metodologia a seguir i el marc jurídic aplicable.
  
L'Estudi descriu amb certa profunditat els aspectes tècnics de la instal·lació i funcionament de la planta de cogeneració dins de l'apartat relatiu al projecte tècnic.
  
Procedix a continuació a l'avaluació de l'impacte ambiental, acabant amb les mesures per a la correcció de la contaminació.
  
De l'anàlisi del document s'entén que no s'ha aconseguit diferenciar clarament els tres principals motius per què poguera arribar a preocupar, des del punt de vista mediambiental, la construcció d'una planta de cogeneració a gas natural.
  
Els dits punts són els relatius als nivells d'emissió i disseny de les ximeneres, als nivells acústics i a la gestió de residus tòxics i perillosos generats per l'activitat.
  
Respecte al primer paràmetre, i coincidint que les emissions d'este tipus d'instal·lacions no solen sobrepassar els límits establits per la legislació vigent, s'obvia el certificat d'allò que s'ha exposat per mitjà de la corresponent anàlisi periòdica.
  
Tampoc es fa referència al càlcul de les ximeneres ni a la localització dels edificis o vivendes més pròxims.
  
Respecte al control acústic, no s'especifiquen els punts a mesurar amb el sonómetre, i encara que proposa uns límits no distingix entre els distints usos o activitats que pogueren sofrir molèsties per este factor. S'obvien també els controls periòdics.
  
La gestió de residus tòxics i perillosos queda molt ambigua, ja que no s'establixen volums produïts d'olis de refrigeració que permeten una classificació de l'empresa dins de la família de productors d'esta classe de residus. Se cita posteriorment que la dita empresa no es generadora de RTP's, postura que es troba en clara contradicció amb el que exposa este mateix paràgraf.
  
Com a conclusió, es nota a faltar una aproximació molt més realista a la problemàtica de les plantes de cogeneració, així com una intenció de controlar aquells aspectes contaminants per mitjà de la redacció del corresponent Programa de Vigilància Ambiental.
  
No obstant això, i per les característiques d'este tipus de projectes, la falta de la documentació citada no impedix la redacció de la preceptiva Declaració d'Impacte Ambiental.
  
Tramitació administrativa i anàlisi de les al·legacions
  
En data 4 de febrer de 1999, el Servici Territorial d'Indústria i Energia va remetre a la Conselleria de Medi Ambient els exemplars del Projecte Tècnic, Estudi d'Impacte Ambiental i resultat del període d'informació pública.
  
En el dit document figura que l'Estudi d'Impacte Ambiental es va sotmetre a informació pública per mitjà d'anunci publicat en el BOP núm. 257 de 29 d'octubre de 1998, sense que es presentara cap al·legació en el període establit a l'efecte.
  
En data 15 de març de 1999 es va sol·licitar consulta Ajuntament d'Agullent amb l'objecte que donara a conéixer les al·legacions, propostes i indicacions que considerara oportunes, sense que es rebera cap contestació fins al moment de la redacció d'este document.
  
En data 24 de març de 1999 es va sol·licitar consulta al Servici de Residus i Contaminació amb l'objecte que donara a conéixer les al·legacions, propostes i indicacions que considerara oportunes.
  
En data 28 d'abril de 1999 es va rebre en este Servici la contestació a la consulta efectuada al Servici de Residus i Contaminació, on es realitzaven els comentaris següents:
  
- L'activitat haurà de disposar d'un llibre de registre per cada u dels focus emissors de contaminants (per cada ximenera) segons el model que apareix en l'Annex IV de l'Orde de 18 d'octubre de 1976 sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. El llibre de registre es troba disponible en els Servicis Territorials de la Conselleria de Medi Ambient. Així mateix hauran de presentar correctament l'adaptació de l'enquesta que apareix en l'Annex V de la mencionada Orde, la qual es troba igualment disponible en els mencionats Servicis Territorials.
  
- Quant al nivell de soroll en els ambients exteriors, haurà d'estar-se al que disposa l'ordenament municipal. De qualsevol mode, deuria garantir-se la no-transmissió de més de 35 dB(A) per part de la nova instal·lació a l'interior de les vivendes o establiments pròxims o confrontants.
  
- Quant a la producció de residus l'empresa ha d'inscriure's en el Registre de Xicotets Productors de Residus si produïra menys de 10 Tm/any. No obstant això, si la producció total de residus perillosos fóra superior a les 10 Tm/any (es considerarà la totalitat de residus produïts per la planta, independentment que provinguen de la instal·lació que ja existia o de l'ampliació) haurà de sol·licitar la pertinent autorització administrativa en la Conselleria de Medi Ambient. Els residus generats, necessàriament han d'entregar-se a un Gestor Autoritzat per la Conselleria de Medi Ambient.
  
- Quant al Programa de Vigilància Ambiental de les emissions a l'atmosfera i del soroll ambiental, entenem que hauria de constar de:
  
- Mesuraments de les emissions de SO2, NO, NO2, CO, i CO2, realitzades per una entitat col·laboradora de l'administració a la posada en marxa i cada 3 anys.
  
- Mesuraments d'autocontrol de les emissions de NO2 i CO realitzades per un centre qualificat o per la pròpia empresa una vegada a l'any.
  
- Mesuraments del soroll ambiental en la parcel·la de l'activitat i en l'interior de vivendes o instal·lacions pròximes o confrontants realitzades per una entitat col·laboradora de l'administració a la posada en marxa i cada tres anys.
  
- Mesuraments del soroll ambiental en la parcel·la de l'activitat realitzades una vegada a l'any per un centre qualificat o per la pròpia empresa.
  
- El Programa de Vigilància Ambiental de les emissions a l'atmosfera haurà de realitzar-se en tots i cada u dels focus. No obstant això, l'autocontrol podrà disminuir la seua freqüència en els focus que habitualment no funcionen (p.ex. ximenera de bypass) i haurà de realitzar-se dels focus que realitzen efectivament i habitualment l'abocament.
  
- Les ximeneres d'emissió de contaminants hauran de disposar d'orificis que possibiliten la presa de mostres dels paràmetres contaminants en l'emissió i accessibilitat als mateixos per mitjà d'una estructura fixa, segons s'indica en l'Orde de 18 d'octubre de 1976. Quant a l'alçària de les ximeneres calculades, deuria revisar-se prenent en compte les altures dels edificis pròxims i confrontants de manera que no existisca dispersió insuficient.
  
Atés que el projecte examinat constituïx un dels supòsits fàctics en què resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.
  
Atés que l'article quint de la Llei 2/1989 atribuïx la competència a l'Òrgan Ambiental, per a la Declaració d'Impacte Ambiental dels projectes a què s'aplique esta Llei.
  
Atés que el Reglament Orgànic i Funcional de la Conselleria de Medi Ambient, aprovat per mitjà de Decret 90/1999, de 30 de juliol, del Govern Valencià, atribuïx a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, en ús de les facultats que tinc legalment atribuïdes, resolc:
  
Primer
  
Formular amb caràcter favorable, als sols efectes ambientals i sense perjuí de la prèvia obtenció de les autoritzacions sectorials que se li apliquen, la present Declaració d'Impacte Ambiental sobre el projecte d'Instal·lació de Planta de Cogeneració per a Indústria Tèxtil en el terme municipal d'Agullent (València), el promotor del qual és BELPLA, SA., sempre que el mateix es desenvolupe d'acord amb el que establix la documentació presentada i en l'apartat segon de la present resolució.
  
Segon
  
Com a condicions addicionals a complir s'establixen les següents:
  
1. L'activitat haurà de disposar d'un llibre de registre per cada u dels focus emissors de contaminants (per cada ximenera) segons el model que apareix en l'Annex IV de l'Orde de 18 d'octubre de 1976 sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. El llibre de registre es troba disponible en els Servicis Territorials de la Conselleria de Medi Ambient. Així mateix hauran de presentar correctament l'adaptació de l'enquesta que apareix en l'Annex V de la mencionada orde, la qual es troba igualment disponible en els mencionats Servicis Territorials.
  
2. Quant al nivell de soroll en els ambients exteriors, haurà d'estar-se al que disposa l'ordenament municipal. De qualsevol mode, es garantirà la no-transmissió de més de 35 dB(A) per part de la nova instal·lació a l'interior de les vivendes o establiments pròxims o confrontants.
  
3. Quant a la producció de residus l'empresa ha d'inscriure's en el Registre de Xicotets Productors de Residus si produïra menys de 10 Tm/any. No obstant això, si la producció total de residus perillosos fóra superior a les 10 Tm/any (es considerarà la totalitat de residus produïts per la planta, independentment que provinguen de la instal·lació que ja existia o de l'ampliació) haurà de sol·licitar la pertinent autorització administrativa en la Conselleria de Medi Ambient. Els residus generats, necessàriament han d'entregar-se a un Gestor Autoritzat per la Conselleria de Medi Ambient.
  
4. Quant al Programa de Vigilància Ambiental de les emissions a l'atmosfera i del soroll ambiental, entenem que hauria de constar de:
  
- Mesuraments de les emissions de SO2, NO, NO2, CO, i CO2, realitzades per una entitat col·laboradora de l'administració a la posada en marxa i cada 3 anys.
  
- Mesuraments d'autocontrol de les emissions de NO2 i CO realitzades per un centre qualificat o per la pròpia empresa una vegada a l'any.
  
- Mesuraments del soroll ambiental en la parcel·la de l'activitat i en l'interior de vivendes o instal·lacions pròximes o confrontants realitzades per una entitat col·laboradora de l'administració a la posada en marxa i cada tres anys.
  
- Mesuraments del soroll ambiental en la parcel·la de l'activitat realitzades una vegada a l'any per un centre qualificat o per la pròpia empresa.
  
5. El Programa de Vigilància Ambiental de les emissions a l'atmosfera haurà de realitzar-se en tots i cada u dels focus. No obstant això, l'autocontrol podrà disminuir la seua freqüència en els focus que habitualment no funcionen (p.ex. ximenera de bypass) i haurà de realitzar-se dels focus que realitzen efectivament i habitualment l'abocament.
  
6. En funció de la classificació de l'empresa pels nivells d'emissió de contaminants a l'atmosfera que s'establix en l'Annex IV del Decret 833/75, tant per la cogeneració a gas natural com pel grup electrogen a gasoil ja existent, s'hauran de respectar els paràmetres d'emissió establits per la legislació vigent.
  
7. Les ximeneres d'emissió de contaminants hauran de disposar d'orificis que possibiliten la presa de mostres dels paràmetres contaminants en l'emissió i accessibilitat als mateixos per mitjà d'una estructura fixa, segons s'indica en l'Orde de 18 d'octubre de 1976. Quant a l'alçària de les ximeneres calculades, deuria revisar-se prenent en compte les altures dels edificis pròxims i confrontants de manera que no existisca dispersió insuficient.
  
Tercer
  
Notificar als interessats que contra la present resolució, per no ser un acte definitiu en via administrativa, no cap cap recurs, la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Quart
  
Publicar la present Declaració d'Impacte Ambiental en el Diari Oficial de la Generalitat Valenciana de la forma reglamentària, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.